fi fi jbo es fi fi fi id fi fi de fi fi fi fi fi fi fi fi fi fi fi fi fi fi fi fi fi fi de de fi fi de fi fi de fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Sähköverkkoa rakennetaan ympäristön ehdoilla | Oulun Energia - Oulun Energia
Sähköverkko on ihan välttämätön – tuohan se sähkön jokaiseen kotiin ja yritykseen. Verkko muuttuu hiljakseen kaiken aikaa: uutta rakennetaan ja vanhaa puretaan. Sitä myös huolletaan ja ylläpidetään. Ympäristön vastuullinen huomioiminen on tärkeä osa kaikkea tätä.
Oulun Energian sähköverkko Oy:n toimitusjohtaja Anna Pasma toteaa ympäristöasioiden merkityksen korostuvan erityisesti silloin, kun verkkoa tehdään kokonaan uusille alueille.
”Olemme aina mukana suunnittelussa jo aluetta kaavoitettaessa. Siinä vaiheessa piirretään isot linjat siitä, mihin sähköjohdot, muuntamot ja sähköasemat voidaan sijoittaa”, hän kertoo.
Kaavoitusvaiheen jälkeen on vuorossa sähkötekninen hankesuunnittelu, jota seuraa maastosuunnittelu. Viimeksi mainittuun kuuluvat maastossa – myös kaupunkialueella – suoritettavat katselmukset, joiden jälkeen verkon eri osien tarkat sijainnit pystytään määrittelemään.
Sijoitussuunnittelun lisäksi maastosuunnittelu kattaa tarvittavien sijoitus- ja rakennuslupien haun, maanomistajien kanssa tehtävät sopimukset sekä sijoitusmerkinnät maastoon. Anna Pasman mukaan verkkoa rakennettaessa otetaan huomioon muun muassa erilaiset luonto- ja maisema-arvot, pohjavesialueet, tulvariskit, muinaismuistojen suoja-alueet ja happamien sulfaattimaiden sijainti.
”Kunnioitamme tällaisia tekijöitä. Verkosta ei aina saa tehtyä suoraviivaisesti sellaista, joka puhtaasti verkkoyhtiön kannalta olisi mieluisin”, hän pohtii.
Pasma korostaa saumattoman yhteistyön – jossa mukana ovat verkkoyhtiön ohella muun muassa maanomistajat ja kaavoittajat – merkitystä verkkoa suunniteltaessa ja rakennettaessa.
”Hyvä ratkaisu kaikkien kannalta löytyy aina”, hän vakuuttaa.
Ympäristötekijät vaikuttavat myös olemassa olevan sähköverkon ylläpitoon. Parhaiten tämä näkyy niissä verkon osissa, jotka on toteutettu ilmajohdoilla. Toimitusjohtaja Anna Pasman mukaan ilmajohtoja saneerattaessa pyritään hyödyntämään samoja johtokatuja kuin ennenkin tai sijoittamaan johdot teiden varsille.
”Näin ilmajohtojen maisemallinen haitta on mahdollisimman pieni”, hän mainitsee.
Oulun Energia Sähköverkon johtojen pituus on yhteensä 4 157 kilometriä, josta ilmajohtoja on noin 13 prosenttia.
Muuntamoja yhtiön verkossa on 1 222 kappaletta. Muuntamojen turvallisuutta ympäristölle Oulun Energia Sähköverkko kohentaa varustamalla muuntajat öljykaukaloilla. Pohjavesialueiden pylväsmuuntamoihin on myös vaihdettu biohajoavalla öljyllä jäähdytettävät muuntajat.
Näillä toimilla estetään ympäristön pilaantuminen mahdollisen öljyvuodon sattuessa. Lisäksi tietojärjestelmissä on merkittynä pohjavesialueet. Näin vikatilanteessa tiedetään heti, onko esimerkiksi muuntaja pohjavesialueella ja osataan kohdistaa toimenpiteet ympäristön ja pohjavesien kannalta tehokkaasti.
Ympäristön kannalta vastuullista on myös se, että sähköverkon kaikki komponentit ovat mahdollisimman pienihäviöisiä. Tämä tekee sähköverkosta energiatehokkaan.
Artikkeli on julkaistu alun perin Oulun Energian asiakaslehdessä 3/2021. Teksti Kari Arokylä.
Kriisitilanteet eivät pääse yllättämään – valvonta ja varautuminen korkealla tasolla
Oulun Energia Sähköverkko Oy on varautunut normaaliolojen häiriötilanteisiin ja poikkeusoloihin suunnitelmilla ja ennaltaehkäisevällä toimenpiteillä. Yhteistyöllä varmistetaan, että keskeisimmät toiminnot pelaavat, vaikka sähköä ei tilapäisesti olisikaan saatavilla.
Kaukolämpö on kestävä ratkaisu monella tavalla
Oman kodin energiaratkaisussa vaikuttavat samat asiat kuin isompien rakennusten kohdalla. Antti Välitalo luottaa kaukolämpöön niin työssään kuin kotonaankin.
Älä jää tuskailemaan ison sähkölaskun kanssa yksin – maksujärjestely on fiksua ja säästää viivästyskuluilta
Ison sähkölaskun yllättäessä ja kiristäessä rahatilannetta tärkeintä on laatia ripeästi uusi maksusuunnitelma. Maksujärjestelystä neuvotteleminen voi kolahtaa kipeästi itsetuntoon, mutta talouden kannalta se on järkiratkaisu. Neuvottelussa ymmärtäväinen maksuneuvonta ottaa huomioon jokaisen asiakkaan kokonaisvelkatilanteen. Lopulta säästöä voi syntyä moninkertaisesti verrattuna sähkölaskun perintä- ja laiminlyöntikuluihin.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15